Forest Lawn Memorial Park (Glendale)

Forest Lawn Memorial Park on yksityisomistuksessa oleva yleinen hautausmaa Glendalessa, Los Angelesin piirikunnassa, Kaliforniassa, Yhdysvalloissa. Glendalen Forest Lawn Memorial Park on alkuperäinen Forest Lawn Memorial-Parks & Mortuaries -hautausmaaketjun hautausmaa. Muita Forest Lawn Memorial Parkeja on perustettu Hollywood Hillsin kaupunginosaan, Los Angelesin kaupunkiin (Hollywood Hillsin Forest Lawn Memorial Park, joka usein virheellisesti sekoitetaan Glendalen Forest Lawniin) sekä Long Beachin, Cypressin, Covinan ja Cathedral Cityn kaupunkeihin. Kaikki hautausmaat sijaitsevat Etelä-Kaliforniassa. Forest Lawniin on haudattu enimmäkseen kuuluisuuksia.lähde? Historia Forest Lawn perustettiin vuonna 1906. Hautausmaan perusti ryhmä liikemiehiä San Franciscosta. Hautausmaan varhainen johtaja (vuodesta 1917 kuolemaansa 1966 asti) tohtori Hubert Eatonin (1881–1966) mielestä useimmat hautausmaat olivat "rumia ja masentavia kivikenttiä" ja loi hautausmaan, joka vastasi hänen optimistista näkökulmaansa; suuri puisto ilman epämuodostuneita monumentteja ja muita merkkejä maallisesta kuolemasta ja sen sijaan täynnä korkeuksiin kohoavia puita, laajoja ruohokenttiä, suihkulähteitä, veistoksia ja muistoarkkitehtuuria. Eatonin kuoltua vuonna 1966 hänet haudattiin omalle hautausmaalleen Memorial Court of Honoriin, Suureen mausoleumiin.lähde? Useimpien hauta-alueiden nimet ovat eloisia: Eventide, Babyland (pikkulapsille, sydämen muotoinen alue), Graceland, Inspiration Slope, Slumberland (lapsille ja nuorille), Sweet Memories, Vesperland, Borderland (hautausmaan kärjessä) ja Dawn of Tomorrow. Veistokset ja taide Kuudessa Forest Lawnin hautausmaassa on noin 1 500 veistosta ja noin 10% niistä ovat jäljennöksiä kuuluisista taidetöistä. Leonardo da Vincin Pyhä ehtoollinen on kuvattuna värillisessä lasissa Memorial Court of Honorin alueella. Siellä on myös muutamia jäljennöksiä renessanssiajan veistoksia alkuperäismitoissaan, kuten Michelangelon Daavid ja Mooses. Tämä hautausmaa on ainoa paikka maailmassa, joka sisältää täyden kokoelman jäljennöksiä Michelangelon veistoksista, jotka on valmistettu Michelangelon käyttämästä Carraran marmorista.lähde? Paikat Forest Lawnissa on kolme lahkotonta kappelia: "The Little Church of the Flowers", "The Wee Kirk o' the Heather" ja "The Church of the Recessional", jotka kaikki ovat tarkkoja jäljennöksiä eurooppalaisista kirkoista. Yli 60 000 ihmistä on vihitty siellä (kuten presidentti Ronald Reagan ja näyttelijätär Jane Wyman The Wee Kirk o' the Heatherin kappelissa 26. tammikuuta vuonna 1940). Yli 250 000 ihmistä on haudattu Forest Lawniin ja yli miljoona ihmistä vierailee hautausmaalla joka vuosi. Paavi Johannes Paavali II vieraili hautausmaalla Los Angeles-vierailullaan. Forest Lawnin Court of Freedomin alue ja sen suuri mosaiikki Yhdysvaltojen itsenäisyysjulistuksen allekirjoituksesta, jonka on tehnyt yhdysvaltalainen taiteilija John Trumbull (1756–1843) sekä 13 jalkaa (4 metriä) korkea patsas George Washingtonista. Hall of the Crucifixionissa olevassa näyttelyssä on puolalaisen taiteilijan Jan Stykan (1858–1925) panoraamamaalaus nimeltään Ristiinnaulitseminen (The Crucifixion). Se on maailman suurin uskonnollinen maalaus mitoillaan 195 jalkaa (59 metriä) leveä ja 45 jalkaa (14 metriä) korkea. Forest Lawnin pääportti sijaitsee osoitteessa 1712 South Glendale Avenue, Glendale, Kalifornia.lähde? Forest Lawnin 300 hehtaarin (1,2 km²) suuret maisemalliset alueet ja temaattiset veistokset olivat inspiraatio Evelyn Waughin satiiriselle romaanille Rakkaamme (The Loved One, 1948) ja Jessica Mitfordin (1917–1996) purevalle The American Way of Death (1963) -kirjoille.lähde? Kuuluisat haudatut Hautausmaan haudattujen joukossa on monia kuuluisia henkilöitä, kuten näyttelijöitä, ohjaajia ja tuottajia viihdeteollisuudesta ja heidän sukulaisiaan. Tämä hautausmaa on viimeinen leposija Humphrey Bogartille, Jean Harlowille, Lon Chaney vanhemmalle, Clark Gablelle, Carole Lombardille ja Mary Pickfordille, jotka lepäävät yksityisyydessä; heidän hautansa (mausoleumissa olevissa yksityishuoneissa) ovat portitettuja tai pienen puutarhan ympäröimiä, joihin yleisö ei pääse. Myös osa hautauspaikoista on suljettu yleisöltä.lähde? Vuonna 2009 hautausmaasta tuli voimakkaan median keskipiste, kun Forest Lawnista tuli poptähti Michael Jacksonin viimeinen leposija. Jackson lepää yksityishuoneessaan Holly Terracessa, Suuressa mausoleumissa. Jacksonin hautajaiset pidettiin Hollywood Hillsin Forest Lawnissa, Hall of Libertyssä 7. heinäkuuta 2009; itse hautaus oli 3. syyskuuta 2009 Glendalen Forest Lawnissa. Elizabeth Taylor haudattiin hautausmaalle vuonna 2011.lähde? Forest Lawn Museo Forest Lawn Museo (The Forest Lawn Museum) on Forest Lawnissa sijaitseva museo, jossa on näyteillä paljon taidetta ja artefaktia, jotka Hubert Eaton on kerännyt. Siellä on omat osat Intialle, Afrikalle, Lähi-idälle, Itä- ja Kaakkois-Aasialle, Yhdysvalloille, Etelä-Amerikalle, Australialle ja Euroopalle. Kokoelma sisältää maalauksia, värillistä lasitaidetta (mosaiikkeina), länsimaista pronssitaidetta, Amerikan historiallista artefaktia, kolikkoja, joita mainitaan Raamatussa, tarkat jäljennökset Ison-Britannian kruununjalokivistä, maailman kulttuurin artefakteja ja yksi Pääsiäissaaren patsaista, joka pelastettiin laivan pohjalta, jota pidettiin painona. Se on nimetty Henryksi.lähde? Lista joistakin kuuluisista haudatuista (Yleisöltä suljetulla alueella olevat on merkitty symbolilla †.) Katso myös Forest Lawn Memorial Park (Hollywood Hills) Lähteet Aiheesta muualla Viralliset sivut (englanniksi) Forest Lawn Find a Grave -sivustolla (englanniksi) Forest Lawn Seeing Strasissa (englanniksi) Forest Lawn Museum Exhibits (englanniksi) Forest Lawn Abbots Hillissä (Arkistoitu – Internet Archive) (englanniksi) Poliittinen hautausmaa – Forest Lawnin poliitikot (Arkistoitu – Internet Archive) (englanniksi)